

**PRILOG I**

**DOKUMENTACIJA ZA PODNOŠENJE PRIJAVE PROJEKTA**

**ZA TIP OPERACIJE 1.1.3. P Potpora razvoju malih poljoprivrednih gospodarstava**

|  |  |
| --- | --- |
| **OBAVEZNA DOKUMENTACIJA ZA SVE NOSITELJE PROJEKATA**  ***Napomena:***  *Svi dokumenti navedeni u popisu moraju biti priloženi prema redoslijedu (r. br. 1-10).*  *Svi dokumenti moraju biti originali ili preslike ovjerene od strane javnog bilježnika.*  *Nositelj projekta može od LAG-a zatražiti povrat originalne dokumentacije.* | |
| **1.** | **Potpisan i ovjereni Prijavni obrazac A.**  *Pojašnjenje:*  *Preuzmite predložak Prijavnog obrasca (Obrazac A. – sastavni dio Natječaja) te ga popunite u skladu s pojašnjenjima i uputama koji su njegov sastavni dio. Nakon popunjavanja, navedeni obrazac isprintajte, potpišite i ovjerite (OPG koji nema žig može samo potpisati) te zajedno s propisanom dokumentacijom (navedenom u točkama 1. - 10.) dostavite na način i u rokovima kako je propisano LAG Natječajem.*  ***NAPOMENA:*** *U slučaju da prijavni obrazac nije dostavljen ili nije ovjeren i/ili potpisan od strane nositelja OPG-a ili odgovorne osobe, prijava projekta se isključuje iz postupka odabira projekta, bez mogućnosti dopune/obrazloženja/ispravka (D/O/I).* |
| **2.** | **Obrazac B. Poslovni plan (opisni i tablični dio).**  *Pojašnjenje:*  *Preuzmite predložak Poslovnog plana (Obrazac B. sastavni dio Natječaja) u word formatu te ga popunite u skladu s pojašnjenjima i uputama. Tablični dio (excel format) poslovnog plana se obavezno dostavlja u elektroničkom obliku (DVD ili CD s oznakom R:CD/R, DVD/R).*  ***NAPOMENA:*** *U slučaju da obrazac B. Poslovni plan (opisni i tablični dio) nije dostavljen prijava projekta se isključuje iz postupka odabira projekta, bez mogućnosti dopune/obrazloženja/ispravka (D/O/I).* |
| **3.** | **Preslika osobne iskaznice nositelja projekta (nositelja OPG-a/vlasnika obrta/odgovorne osobe u trgovačkom društvu/zadruzi).**  *Pojašnjenje:*  *Dostavite obostranu presliku osobne iskaznice koja mora biti važeća na dan podnošenja prijave projekta (nije potrebna ovjera kod javnog bilježnika). U slučaju da je osobna iskaznica u postupku izdavanja, dostavite Potvrdu o podnesenom Zahtjevu za izdavanje osobne iskaznice te navedite razloge promjene podataka na osobnoj iskaznici.* |
| **4.** | **Potvrda o ekonomskoj veličini poljoprivrednog gospodarstva, izdana od Savjetodavne službe nakon objave Natječaja te potpisana od djelatnika Savjetodavne službe.**  *Pojašnjenje:*  *Potvrda o ekonomskoj veličini poljoprivrednog gospodarstva obvezna je za sve nositelje projekata. Mora biti potpisana od strane djelatnika Savjetodavne službe i izdana nakon objave natječaja.*  *Potvrda o ekonomskoj veličini poljoprivrednog gospodarstva sadrži sljedeće:*  *- Izračun ekonomske veličine poljoprivrednog gospodarstva*  *- Izjava o proizvodnim resursima poljoprivrednog gospodarstva*  *- FADN kalkulator s vidljivim izračunima.* |
| **5.** | **Obrazac C. Izjava o veličini poduzeća.**  *Pojašnjenje:*  *Preuzmite predložak (Obrazac C. sastavni dio Natječaja) te ga popunite u skladu s pojašnjenjima i uputama, ispišite, potpišite i ovjerite (OPG koji nema žig može samo potpisati).*  **NAPOMENA:** *Obrazac ispunjavaju svi organizacijski oblici poljoprivrednog gospodarstva: OPG, obrt, trgovačko društvo, zadruga.* |
| **6.** | **Potvrda Porezne uprave iz koje je vidljivo da nositelj projekta ima regulirane financijske obveze prema državnom proračunu RH, ne starija od 30 dana na dan podnošenja prijave projekta i ovjerena od strane Porezne uprave. U Potvrdi ne smije biti naveden dug.** |
| **OBAVEZNA DOKUMENTACIJA VEZANA UZ POREZNI STATUS NOSITELJA PROJEKTA:** | |
| **OBVEZNICI POREZA NA DOHODAK** | |
| **7.** | **A. KOJI OBAVLJAJU SAMOSTALNU DJELATNOST I UTVRĐUJU DOHODAK KAO RAZLIKU POSLOVNIH PRIMITAKA I IZDATAKA**  • Prijava poreza na dohodak za 2017. godinu (**Obrazac DOH**), ovjerena od strane nadležne Porezne uprave zajedno s pregledom poslovnih primitaka i izdataka (**Obrazac P-PPI**) za razdoblje od 1. siječnja do 31. prosinca 2017. godine, ovjerena i potpisana od strane nositelja projekata  • Popis dugotrajne imovine na dan 31.12.2017. godine  ili  • Prijava u registar poreznih obveznika (RPO) – samo za nositelje projekta koji su u godini podnošenja prijave postali obveznikom poreza na dohodak  **NAPOMENA:** Pod dohotkom od samostalne djelatnosti smatra se, u skladu s čl. 28. Zakona o porezu na dohodak (NN br. 115/16), dohodak od obrta i s obrtom izjednačenih djelatnosti, dohodak od slobodnih zanimanja, dohodak od poljoprivrede i šumarstva, drugi dohodak na temelju kojeg su porezni obveznici obvezno ili na vlastiti zahtjev odlučili utvrđivati dohodak na način za samostalne djelatnosti. |
|  | **B. KOJIMA SE DOHODAK, POREZ I PRIREZ OD SAMOSTALNE DJELATNOSTI UTVRĐUJE I PLAĆA U PAUŠALNOM IZNOSU**  • Evidencija o prometu na kraju 2017. godine **(Obrazac KPR),** ovjerena i potpisana od strane nositelja projekta  • Izvješće o paušalnom dohotku od samostalnih djelatnosti te uplaćenom paušalnom porezu na dohodak i prirezu poreza na dohodak za 2017. godinu **(Obrazac PO – SD),** ovjereno od strane nadležne Porezne uprave  ili  • Prijava u registar poreznih obveznika (RPO) – samo za nositelje projekta koji su u godini podnošenja prijave postali obveznikom poreza na dohodak u paušalnom iznosu  **NAPOMENA:** Samostalne djelatnosti koje se mogu paušalno oporezivati propisane su čl. 1. Pravilnika o paušalnom oporezivanju samostalnih djelatnosti (NN br. 1/2017). |
| **OBVEZNICI POREZA NA DOBIT** | |
| **8.** | A. KOJI SU POSLOVALI  • Godišnji financijski izvještaj GFI-POD za 2016. godinu s potvrdom o primitku dokumentacije od FINA-e  • Popis dugotrajne imovine na dan 31.12.2016. godine  B. KOJI JE BIO U STATUSU MIROVANJA  • Izjava o neaktivnosti sukladno čl. 20. st. 7. Zakona o računovodstvu ovjerena od FINA-e (ili potvrda FINA-e da je zaprimila predmetnu izjavu od korisnika za prethodnu financijsku godinu)  **NAPOMENA:** Obveznici poreza na dobit koji su predali izvještaje u ovoj godini, obvezni su dostaviti Obrazac GFI-POD i Popis dugotrajne imovine za 2017. godinu. |
| **NOSITELJI PROJEKTA KOJA NISU OBVEZNICI POREZA NA DOHODAK (ukupni godišnji primitak manji od 80.500,00 HRK)** | |
| **9.** | • Obrazac Evidencije o prodaji vlastitih poljoprivrednih proizvoda za 2017. godinu.  **NAPOMENA:** Nositelji projekta koji po osnovi djelatnosti poljoprivrede i šumarstva nisu obveznici poreza na dohodak sukladno čl. 29. st. 3. Zakona o porezu na dohodak (NN br. 115/16), odnosno oni koji po toj osnovi u poreznom razdoblju ostvare ukupni godišnji primitak manji od 80.500,00 HRK, pod uvjetom da nisu obveznici poreza na dodanu vrijednost sukladno posebnom zakonu ili ako ostvaruju poticaje na način i pod uvjetima propisanim posebnim za­konima. |
| **NOSITELJI U SUSTAVU EKOLOŠKE/BIODINAMIČKE/INTEGRIRANE PROIZVODNJE (aktivnosti iz poslovnog plana** | |
| **10.** | *Pojašnjenje: Nositelj projekta za ostvarenje po ovom kriteriju treba dostaviti:*   * Rješenje o upisu u Upisnik subjekata u ekološkoj/biodinamičkoj/integriranoj proizvodnji i/ili   Potvrdu (certifikat) kontrolnog tijela kojim dokazuje status proizvođača  **Ili ako se nositelj projekta nalazi u prijelaznom razdoblju između pojedinih kategorija**   * Rješenje o upisu u Upisnik subjekata u ekološkoj/biodinamičkoj/integriranoj proizvodnji i/ili Potvrdu kontrolnog tijela kojim dokazuje prijelazno razdoblje |
| **INOVATIVNOST** | |
| **11.** | *Pojašnjenje: Ako nositelj projekta, prijavom projekta za potporu, uvodi novi proizvod/tehničko-*  *tehnološki proces/uslugu ili se revitalizira tradicijska baština potrebno je:*   * **U prijavi projekta i u poslovnom planu** dokazati/pojasniti da je prijavljeno ulaganje vezano uz stvaranje novog proizvoda/procesa/usluge ili oživljavanje novim metodama kulturne i prirodne baštine |
| **ODRŽIVOST** | |
| **12.** | *Pojašnjenje: Ako je projekt, prijavom za potporu, održiv i razvojan nakon 5 godina, tada je*  *potrebno:*   * **U prijavi projekta i u poslovnom planu** dokazati/pojasniti održivost i planove razvoja nakon 5 godina od zadnje isplate |
| **PRIMJENA U DRUGIM PODRUČJIMA** | |
| **13.** | *Pojašnjenje: Ako je projekt, prijavom za potporu, primjenjiv i u drugim područjima i omogućuje umrežavanje aktivnosti potrebno je:*   * **U prijavi projekta i u poslovnom planu** dokazati/pojasniti primjenu u drugim područjima   Ili   * Dostaviti Ugovor/ Sporazum o suradnji |
| **UPRAVLJANJE PROJEKTIMA** | |
| **14.** | *Pojašnjenje: Sposobnost nositelja u provedbi projekata, potrebno je dostaviti:*   * **Dokumentacija** iz koje je vidljivo i dokazivo sudjelovanje prijavitelja u provedbi realiziranih ili tekućih projekata |
| **JEDNAKE MOGUĆNOSTI** | |
| **15.** | *Pojašnjenje: Projektnim prijedlogom su obuhvaćene osjetljive skupine društva(žene, mladi, osobe*  *treće životne dobi, osobe s potrebnim potrebama…)*   * **U prijavi projekta i u poslovnom planu** dokazati/pojasniti koje ciljane skupine i na koji način će biti uključene tijekom realizacije i trajanja projekta |
| **DOPRINOS OČUVANJU PRIRODNO, KULTURNO-POVIJESNIH I TRADICIJSKIH VRIJEDNOSTI** | |
| **16.** | *Pojašnjenje: Projektom se doprinosi očuvanju prirodno, kulturno-povijesnih i tradicijskih vrijednosti*  *i razvoju ruralnog turizma te je potrebno dostaviti:*   * **Dokumentacija/Upisnik dopunskih djelatnosti** iz područja turističkih, ugostiteljskih, obrtničkih usluga |